Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 256

4. évf. A B A B A B A B Az informatikai eszközök használata Informatikaalkalmazói ismeretek Infotechnológia Infokommunikáció Médiainformatika, könyvtári informatika Heti óraszám 0,5 0,5 0,5 0,5 Évi összes óraszám 2009/72. szám A tanterv kétféle órakeretre épülő változata közötti különbség elsősorban az alkotásra, a számítástechnikai produktumok elkészítésére, a gyakorlásra fordítható időben van. Azonos az elsajátítandó ismeretanyag és a megfogalmazott követelmények sora. A kétféle óraszámú modell lehetővé teszi, hogy az iskola a számára optimális módon alakítsa ki tantárgyi struktúráját. A kerettanterv használata A tanórai tevékenység legfontosabb célja a képességek fejlesztése, készségek kialakítása. Ennek érdekében a kerettanterv szerkezete nem konkrét, például kronologikus elven sorolt tematikai egységekre fűződik fel, hanem – csakúgy, mint a Nemzeti alaptanterv – egy-egy fejlesztési feladat köré csoportosítja a tevékenységeket. Ez azt jelenti, hogy az egyes tantárgyakhoz tartozó kerettantervi javaslatokban foglalt tartalmak és tevékenységek nem értelmezhetők feltétlenül egymást követő tanórák konkrét tananyagaként, azaz természetesen nem használhatók úgy, mint egy tanmenet. Az adott rendbe elhelyezett fejlesztési célok, illetve tartalmak és tevékenységek tehát nem tükrözik sem a tanítás időrendjét, sem annak fontossági sorrendjét. Mivel a tanórán az adott képességek fejlesztése komplex feladatok megoldásával valósul meg, a szaktanár feladata, hogy a kerettantervbe foglalt főbb képességcsoportokhoz tartozó tartalmakat és hozzájuk köthető tevékenységeket a megfelelő módon összeállítsa, megalkotva belőle a tanórák tananyagának sorozatát. A tanórákon, foglalkozásokon megoldandó feladatok minél inkább kötődjenek a tanulók más tantárgyak keretében végzett feladataihoz, személyes törekvéseihez. Legyenek a tevékenységnek felhasználható produktumai, például névjegykártya, eseményekhez kötődő meghívó, élménybeszámolók, osztályújság, tablók, a megkeresett, továbbfeldolgozott információk kötődjenek komplex tevékenységekhez, feladatokhoz, projektekhez. A tanulók értékelése A tanulók előzetes ismerete és gyakorlati tudása általában nagyon eltérő. Akkor tudjuk a leghatékonyabban szervezni a foglalkozásokat, ha a nagy óraszámú egységek (Informatikaalkalmazói ismeretek; Infotechnológia) kezdetekor diagnosztikus értékelés során tárjuk fel a tanulók ismereteit. Szummatív értékelést félévkor és év végén, valamint az iskola pedagógiai programjában megjelölt szakaszokban osztályzatok, illetve szöveges értékelés formájában adunk. Az eredményes előrehaladás érdekében fontos a tanulók munkájának és tudásának rendszeres ellenőrzése és értékelése, ami folyamatos szóbeli értékeléssel valósul meg. Egy-egy témakör feldolgozása során a tanuló − tanórai tevékenységét, elvégzett munkáját, − elkészített dokumentumait, − ismereteinek szintjét, − fejlődését, − órai aktivitását, − együttműködését (a csoport- és projektmunkában való részvételét) értékeljük rendszeres szóbeli értékeléssel és havonta érdemjeggyel. A tanulói teljesítmény értékelésének kritériumai A kisiskolások tevékenységét a játék és az önálló alkotás igénye jellemzi. Figyelmük azonban még nem tartós, ezért nem számíthatunk egy teljes tanóra folyamán egyenletes teljesítményre. Elsősorban a tanulói tevékenység rendszeres figyelemmel kísérésével tudunk információt szerezni a tanítási folyamatról. Érdemes hosszabb időszakban megfigyelni a kicsik tevékenykedését, részvételét a foglalkozásokon. Az értékelés alapja elsősorban a tanulói tevékenység, másodsorban a tanulói produktum. Az esetenként alkalmazott értékelés változatos, de rendszeres, a kisgyermek által is felismerhető rendszerű legyen: szóbeli értékelés, rajzos értékelés. Az értékelésben elsősorban a jól teljesített elemeket emeljük ki. A gyengébben teljesítőket is biztassuk. Ügyeljünk arra, hogy azok a tanulók, akiknek nincs otthon számítógépe, semmiképpen ne érezzék úgy, hogy emiatt lemaradnak. Mind egyénileg, mind csoportosan és az egész tanulócsoport munkáját értékeljük. Semmiképpen sem szabad definíciókat, szabályokat betanultatni a gyermekekkel, a számonkérésre ne használjunk kikérdezést, feleltetést, dolgozatírást. 2009/72. szám A tanterv alkalmazásához szükséges speciális képesítési követelmények és tárgyi feltételek A 11/1994. MKM rendeletben meghatározottak alapján − számítógépterem (1 tanuló/1 gép) multimédia számítógépekkel, számítógép termenként nyomtatóval; iskolai könyvtár; − ezenfelül: internetelérés, digitális fényképezőgép vagy web-kamera, szkenner. A tankönyvek kiválasztásának elvei • megfelelő feldolgozásban tartalmazza a szükséges ismeretanyagot; • adjon segítséget a gyakorlati munkához; • ösztönözze a további önálló ismeretszerzést és számítógépes munkát; • támogassa a csoportmunkát; • korosztálynak megfelelő nyelvezet és stílus; • az ábrák és képek mennyisége, minősége és tartalma igazodjon a fejlesztési követelményekhez; • sokféle feladatot tartalmazzon a könnyűtől a nehézig; • hardver- és szoftverfüggetlen legyen, vagy többféle lehetőséget mutasson be; • megfelelően kezelje az informatika gyorsan változó részeit. A fejlesztési feladatok szerkezete a NAT szerint

Source: https://magyarkozlony.hu/hivatalos-lapok/826315756dde14367a52bfa8662afba2eb226873/dokumentumok/53eca0ebcc2dd99be76329d5cd5d977260eb80b4/letoltes